b'\n_START_ARTICLE_\nVolksempf\xc3\xa4nger\n_START_PARAGRAPH_\nVolksempf\xc3\xa4nger (folkemottakeren) var en serie med tyske radiomottaker._NEWLINE_Mottakerne ble  utviklet av ingeni\xc3\xb8r Otto Griessing etter foresp\xc3\xb8rsel fra propagandaminister Joseph Goebbels. Hensikten var \xc3\xa5 gj\xc3\xb8re radiomottakere tilgjengelig for allmennheten i Tyskland, en del av den plan som nazistene hadde med propaganda i det tredje riket. _NEWLINE_Den f\xc3\xb8rste modellen, VE301 ble presentert 18. august 1933 p\xc3\xa5 Internationale Funkausstellung Berlin, og kostet 76 Reichsmark (omtrent en halv gjennomsnittlig m\xc3\xa5nedsl\xc3\xb8nn). _NEWLINE_Et hardnakket rykte kunne fortelle at radioene var laget slik at de kun tok inn tyske sendinger. De kunne imidlertid ta inn de sterkeste utenlandske senderstasjonene. Senere, under andre verdenskrig, ble det straffbart for tyskerne \xc3\xa5 lytte p\xc3\xa5 utenlandske sendinger._NEWLINE_En tilsvarende norsk radio Folkemottakeren kom kort tid etter.'